

**Mārupes novada pašvaldības dome**

Daugavas iela 29, Mārupe, Mārupes novads, LV-2167

67934695 / marupe@marupe.lv / www.marupe.lv

**DOMES SĒDES PROTOKOLA Nr.11 PIELIKUMS**

2025.gada 26.jūnijs

**LĒMUMS Nr.53**

**Par Mārupes pagasta padomes 2003. gada 29. oktobra saistošo noteikumu Nr. 19 “Mārupes pagasta saimniecības “Zvaigznes” detālais plānojums” atzīšanu par spēku zaudējušiem**

*Adresāts: […]*

Mārupes novada pašvaldībā (turpmāk – Pašvaldība) saņemts Benny Joergensen, personas kods 241282-14662 (turpmāk – Detālplānojuma teritorijas zemes vienības īpašnieks), 2025. gada 19. maija iesniegums (Pašvaldībā reģistrēts 2025.gada 19.martā ar Nr. 28/1-1/74) ar lūgumu atcelt ar Mārupes pagasta padomes 2003. gada 29. oktobra lēmumu apstiprinātos saistošos noteikumus Nr. 19 “Mārupes pagasta saimniecības “Zvaigznes” detālais plānojums”, jo detālplānojums ir īstenots.

Izskatot iesniegumu, Pašvaldības dome konstatēja:

1. Ar Mārupes pagasta padomes 2003. gada 29. oktobra lēmumu Nr.10 (prot. 13.§) ir apstiprināts detālplānojums un izdoti saistošie noteikumi Nr.19 “Mārupes pagasta saimniecības “Zvaigznes” detālais plānojums” (turpmāk – Detālplānojums).
2. Detālplānojuma teritorija, kuras kopējā platība 1,6503 ha, ietver nekustamos īpašumus:
	1. Dreimaņu iela 1-1, Mārupē, Mārupes novadā (kadastra Nr. 8076 007 1910). Īpašuma tiesības Rīgas rajona tiesas Mārupes pagasta zemesgrāmatas nodalījumā Nr. 100000345336-1 reģistrētas […];
	2. Dreimaņu iela 1-2, Mārupē, Mārupes novadā (kadastra Nr. 8076 007 3816). Īpašuma tiesības Rīgas rajona tiesas Mārupes pagasta zemesgrāmatas nodalījumā Nr. 100000345336-2 reģistrētas […];
	3. Dreimaņu iela 3-1, Mārupē, Mārupes novadā (kadastra Nr. 8076 007 1909), kura sastāvā ietilpst zemes vienība ar kadastra apzīmējumu 8076 007 1909. Īpašuma tiesības Rīgas rajona tiesas Mārupes pagasta zemesgrāmatas nodalījumā Nr. 100000574528 reģistrētas […] (1/2 no īpašuma).
	4. Dreimaņu iela 3-2, Mārupē, Mārupes novadā (kadastra Nr. 8076 007 1909), kura sastāvā ietilpst zemes vienība ar kadastra apzīmējumu 8076 007 1909. Īpašuma tiesības Rīgas rajona tiesas Mārupes pagasta zemesgrāmatas nodalījumā Nr. 100000574528 reģistrētas […] (1/2 no īpašuma).
	5. Dreimaņu iela 5, Mārupē, Mārupes novadā (kadastra Nr. 8076 007 1956), kura sastāvā ietilpst zemes vienība ar kadastra apzīmējumu 8076 007 1956. Īpašuma tiesības Rīgas rajona tiesas Mārupes pagasta zemesgrāmatas nodalījumā Nr. 100000574532 reģistrētas […];
	6. Dreimaņu iela 7, Mārupē, Mārupes novadā (kadastra Nr. 8076 007 1957), kura sastāvā ietilpst zemes vienība ar kadastra apzīmējumu 8076 007 1957. Īpašuma tiesības Rīgas rajona tiesas Mārupes pagasta zemesgrāmatas nodalījumā Nr. 100000199716 reģistrētas […];
	7. Tēraudu iela 22, Mārupē, Mārupes novadā (kadastra Nr. 8076 007 1532), kura sastāvā ietilpst zemes vienība ar kadastra apzīmējumu 8076 007 1532. Īpašuma tiesības Rīgas rajona tiesas Mārupes pagasta zemesgrāmatas nodalījumā Nr. 100000135712 reģistrētas […];
	8. Tēraudu iela 22A, Mārupē, Mārupes novadā (kadastra Nr. 8076 007 2195), kura sastāvā ietilpst zemes vienība ar kadastra apzīmējumu 8076 007 2195. Īpašuma tiesības Rīgas rajona tiesas Mārupes pagasta zemesgrāmatas nodalījumā Nr. 100000261866 reģistrētas […];
	9. Tēraudu iela 23, Mārupē, Mārupes novadā (kadastra Nr. 8076 007 1958), kura sastāvā ietilpst zemes vienība ar kadastra apzīmējumu 8076 007 1958. Īpašuma tiesības Rīgas rajona tiesas Mārupes pagasta zemesgrāmatas nodalījumā Nr. 100000188394 reģistrētas […] un […];
	10. Tēraudu iela 25, Mārupē, Mārupes novadā (kadastra Nr. 8076 007 1959), kura sastāvā ietilpst zemes vienība ar kadastra apzīmējumu 8076 007 1959. Īpašuma tiesības Rīgas rajona tiesas Mārupes pagasta zemesgrāmatas nodalījumā Nr. 100000183849 reģistrētas […] un […] kopīpašumā;
	11. “Zvaigznes”, Mārupē, Mārupes novadā (kadastra Nr. 8076 007 0193), kura sastāvā ietilpst zemes vienība ar adresi Rožleju iela 16 (kadastra apzīmējumu 8076 007 0193). Īpašuma tiesības Rīgas rajona tiesas Mārupes pagasta zemesgrāmatas nodalījumā Nr. 450 reģistrētas […].
3. Detālplānojuma risinājums paredz teritorijas sadali ģimenes māju apbūvei. Piekļuve Detālplānojuma teritorijai nodrošināta pa Rožleju, Tēraudu un Dreimaņu ielu. Uz iesnieguma izskatīšanas brīdi Detālplānojums faktiski ir īstenots atbilstoši tā risinājumam. Īpašumā ir izveidotas 9 zemes vienības savrupmāju apbūvei un veikta to apbūve. Lielākajā daļā Detālplānojuma teritorijā esošo nekustamo īpašumu ir pieslēgums centralizētās ūdens un kanalizācijas tīkliem. Tuvākajā plānošanas periodā, pa Dreimaņu ielu (no Tērauda ielas līdz Rožleju ielai) ir plānots izbūvēt centralizētos ūdensapgādes un kanalizācijas ārējos inženiertīklus.
4. Pašvaldībā saņemts nekustamā īpašuma Dreimaņu iela 7, Mārupē, Mārupes novadā, īpašnieka Iesniegums ar lūgumu atcelt ar Mārupes pagasta padomes 2003. gada 29. oktobra lēmumu apstiprinātos saistošos noteikumus Nr. 19 “Mārupes pagasta saimniecības “Zvaigznes” detālais plānojums”, jo detālplānojums ir īstenots.
5. 2025.gada 27. maijā uz Detālplānojuma teritorijas īpašnieku deklarētajām dzīvesvietas adresēm tika nosūtīta informatīva vēstule ar lūgumu līdz š.g. 5. jūnijam izteikt viedokli par iespēju atcelt Detālplānojumu pirms jaunā Teritorijas plānojuma spēkā stāšanās. Vēstulē tika informēts, ka, veicot spēkā esošo detālplānojumu izvērtējumu Mārupes novada teritorijas plānojuma 2024.-2036.gadam izstrādes ietvaros, tika atzīts, ka Detālplānojums pēc būtības ir īstenots un paredzēts, ka apstiprinot izstrādes procesā esošo Mārupes novada teritorijas plānojumu 2024.-2036.gadam, tiek nodrošināta funkcionālā zonējuma integrēšana, līdz ar to paredzēts Detālplānojumu atcelt vienlaikus ar jaunā teritorijas plānojuma apstiprināšanu. Pašvaldībā, līdz vēstulē norādītajam termiņam, netika saņemti iebildumi par Detālplānojuma atcelšanu pirms jaunā Teritorijas plānojuma spēkā stāšanās.
6. Saskaņā ar Mārupes novada domes 2013.gada 18.jūnija saistošo noteikumu Nr.11/2013 “Mārupes novada teritorijas plānojumu 2014.-2026. gadam” apstiprināto Mārupes novada (šobrīd Mārupes un Mārupes pagasta) teritorijas plānojumu 2014.-2026.gadam, Detālplānojuma teritorija atrodas Savrupmāju apbūves teritorijā (DzS).
7. Saskaņā ar Mārupes novada domes 2017.gada 30.augusta saistošajiem noteikumiem Nr.24/2017 “Lokālplānojuma Mārupes un Tīraines ciemu ielu tīkla un sarkano līniju precizēšanai, ietverot priekšlikumus atsevišķu zemes vienību funkcionālā zonējuma grozīšanai, Teritorijas izmantošanas un apbūves noteikumi un Grafiskā daļa” (turpmāk – Lokālplānojums), ir apstiprināts lokālplānojums Mārupes un Tīraines ciemu ielu tīkla un sarkano līniju precizēšanai, ar kuru Detālplānojuma teritorijā, ir spēkā lokālplānojumā noteiktās sarkanās līnijas Dreimaņu ielai un Tērauda ielai.
8. Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” (turpmāk - Noteikumi Nr.628) 5.5.nodaļa paredz kārtību detālplānojumu izvērtēšanai, tai skaitā 131.3 pants nosaka, ka pēc detālplānojuma izvērtēšanas pašvaldības dome lemj par detālplānojuma atcelšanu vai tā risinājumu iekļaušanu teritorijas plānojumā vai lokālplānojumā. Savukārt, saskaņā ar Teritorijas attīstības plānošanas likuma 29.pantu, detālplānojums ir spēkā līdz to atceļ vai atzīst par spēku zaudējušu.
9. Nekustamā īpašuma “Zvaigznes” detālplānojums ir ticis apstiprināts kā saistošie noteikumi, tādēļ tā atcelšana vai atzīšana par spēku zaudējušu var notikt tikai ar saistošajiem noteikumiem.

Ievērojot visu augstāk minēto, kā arī ņemot vērā, ka Detālplānojuma teritorijas izbūve un sadale faktiski ir īstenota, pamatojoties uz Teritorijas attīstības plānošanas likuma 29.pantu, Pašvaldību likuma 10.panta pirmās daļas 1.punktu, 44.panta pirmo daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 131.3punktu, kā arī ņemot vērā **Attīstības un vides jautājumu komitejas** 2025.gada 18. jūnija atzinumu pieņemt iesniegto lēmuma projektu “*Par Babītes novada domes 2003. gada 29. oktobra saistošo noteikumu Nr. 19 “**Mārupes pagasta saimniecības “Zvaigznes” detālais plānojums” atzīšanu par spēku zaudējušiem”*,atklāti balsojot ar 17 balsīm „par” *(Andrejs Ence, Valdis Kārkliņš, Mārtiņš Bojārs, Nikolajs Antipenko, Ilze Bērziņa, Ira Dūduma, Līga Kadiģe, Jānis Kazaks, Jānis Lībietis, Normunds Orleāns, Aivars Osītis, Andris Puide, Ivars Punculis, Guntis Ruskis, Uģis Šteinbergs, Dace Štrodaha, Gatis Vācietis)*, „pret” nav, „atturas” nav, **Mārupes novada pašvaldības dome nolemj:**

1. Apstiprināt Mārupes novada pašvaldības saistošos noteikumus Nr.23/2025 “Par Mārupes pagasta padomes 2003. gada 29. oktobra saistošo noteikumu Nr. 19 “Mārupes pagasta saimniecības “Zvaigznes” detālais plānojums” atzīšanu par spēku zaudējušiem” (pielikums).
2. Saglabāt Detālplānojuma teritorijā noteiktās sarkanās līnijas Dreimaņu ielai un Tērauda ielai atbilstoši Lokālplānojumā noteiktajam risinājumam.
3. Uzdot Attīstības un plānošanas pārvaldei pieņemto lēmumu piecu darba dienu laikā pēc tā spēkā stāšanās ievietot Teritorijas attīstības plānošanas informācijas sistēmā (TAPIS), publicēt saistošos noteikumus oficiālajā izdevumā “Latvijas Vēstnesis, izmantojot teritorijas attīstības plānošanas informācijas sistēmu, kā arī, ievietot pašvaldības tīmekļa vietnē www.marupe.lv un nodrošināt informācijas pieejamību Mārupes novada pašvaldības informatīvajā izdevumā “Mārupes Vēstis”.
4. Mārupes novada pašvaldības Centrālās pārvaldes Personāla un dokumentu pārvaldības nodaļai pieņemto lēmumu nosūtīt teritorijas īpašniekiem uz iesniegumā norādīto elektroniskā pasta adresi.

Pašvaldības domes priekšsēdētājs Andrejs Ence

*Sagatavoja Attīstības un plānošanas pārvaldes*

*Teritorijas plānotāja A. Sprūde*



**Mārupes novada pašvaldības dome**

Daugavas iela 29, Mārupe, Mārupes novads, LV-2167

67934695 / marupe@marupe.lv / www.marupe.lv

*APSTIPRINĀTI*

 *Ar Mārupes novada pašvaldības domes*

*2025. gada 26. jūnija lēmumu Nr.53*

*(sēdes protokola Nr.11)*

**SAISTOŠIE NOTEIKUMI**

Mārupē

2025.gada 26.jūnijs Nr.23/2025

**Par Mārupes pagasta padomes 2003. gada 29. oktobra saistošo noteikumu Nr. 19 “Mārupes pagasta saimniecības “Zvaigznes” detālais plānojums” atzīšanu par spēku zaudējušiem**

*Izdoti saskaņā ar Pašvaldību likuma*

*10.panta pirmās daļas 1.punktu,*

*44.panta pirmo daļu un 48.panta trešo daļu*

* + - 1. Atzīt par spēku zaudējušiem Mārupes pagasta padomes 2003. gada 29. oktobra saistošos noteikumus Nr.19 “Mārupes pagasta saimniecības “Zvaigznes” detālais plānojums”.
			2. Saglabāt detālplānojuma teritorijā noteiktās sarkanās līnijas Dreimaņu ielai un Tērauda ielai atbilstoši ar Mārupes novada domes 2017.gada 30.augusta saistošajiem noteikumiem Nr.24/2017 “Lokālplānojuma Mārupes un Tīraines ciemu ielu tīkla un sarkano līniju precizēšanai, ietverot priekšlikumus atsevišķu zemes vienību funkcionālā zonējuma grozīšanai, Teritorijas izmantošanas un apbūves noteikumi un Grafiskā daļa” apstiprinātā Lokālplānojuma risinājumam.

Pašvaldības domes priekšsēdētājs                                                                         Andrejs Ence